- 4.2. Puses vienojas, ka Līguma 4.1. punktā norādītajā izcenojumā ir iekļauta arī maksa par Pasūtītāja Informācijas publicēšanu Izpildītāja Interneta ziņu portālā \_\_\_\_\_\_\_\_\_\_\_\_\_.
- 4.3. vārdiem> 4.3. vārdiem> Maksimālā Līguma cena par Līguma priekšmetu ir EUR \_\_\_\_\_\_ ( ) bez pievienotās vērtības nodokļa un pievienotās vērtības nodoklis atbilstoši nodokļa likmei, kas ir spēkā maksājuma veikšanas brīdī.
- 4.4. Pasūtītājam Līguma darbības laikā nav pienākums iegādāties visas Līguma 2. pielikumā norādītās pakalpojuma pozīcijas un apgūt Līguma 4.2.punktā norādīto Līgumcenu. Pasūtītājs var iegādāties tādas Līguma 2.pielikumā minētā pakalpojuma pozīcijas un apjomu, kas atbilst tā vajadzībām un pieejamiem budžeta līdzekļiem.
- 4.5. Pasūtītājs par iepriekšējā mēnesī sniegtajiem pakalpojumiem norēķinās saskaņā ar Izpildītāja iesniegto rēķinu, kuram pievienoti Laikraksta numuri, kuros atzīmētas Informācijas publikācijas, un atskaites forma, pārskaitot rēķina summu uz Izpildītāja norādīto bankas norēķinu kontu 10 (desmit) darba dienu laikā no rēķina saņemšanas dienas. Maksājums skaitās veikts brīdī, kad Pasūtītājs ir veicis bankas pārskaitījumu par maksājumā paredzēto summu. Rēķinā norādāms Līguma datums un numurs.
- 4.6. Jebkurus Pakalpojuma izpildes laikā konstatētos trūkumus vai defektus Pasūtītājs fiksē aktā, kurā nosaka Izpildītājam termiņu attiecīgo trūkumu novēršanai. Aktu paraksta abas Puses, un rēķina apmaksa par attiecīgā mēneša publikāciju notiek pēc konstatēto trūkumu vai defektu novēršanas uz Izpildītāja rēķina.
- 5. Pušu pienākumi, tiesības un atbildība
- 5.1. Pasūtītāja tiesības un pienākumi
- 5.1.1. Pasūtītājam ir pienākums Izpildītājam iesniegt nepieciešamo Informāciju saskaņā ar Līguma nosacījumiem.
- 5.1.2. Pasūtītājs pēc darbu izpildes, kas izpildīti kvalitatīvi, noteiktā termiņā un pilnā apjomā, veic apmaksu Izpildītājam par publicēto informāciju saskaņā ar Līgumā noteikto cenrādi.
- 5.1.3. Pasūtītājs ir tiesīgs Izpildītājam iesniegto Informāciju atsaukt, lai vienotos par citiem Informācijas izvietošanas plāna termiņiem un apjomu, rakstiski par to paziņojot Izpildītājam ne vēlāk kā vienu dienu pirms publikācijas.
- 5.1.4. Pasūtītājs uzņemas atbildību par Informācijas atbilstību Latvijas Republikas normatīvajiem aktiem, kā arī atbilstību vispārpieņemtām ētikas normām.
- 5.1.5. Ja Pasūtītājs konstatē izvietotajā Informācijā būtiskas atkāpes no Pasūtītāja informatīvā satura, vai arī ja Informācija nav izvietota saskaņā ar norādi par izvietošanas datumu (saskaņā ar Līguma nosacījumiem), publikācija ir nekvalitatīva, Pasūtītājam ir tiesības 5 (piecu) darba dienu laikā iesniegt Izpildītājam pretenziju, pēc kuras saņemšanas Izpildītājs veic atbilstošas darbības pretenziju novēršanai. Ja noteiktajā termiņā pretenzijas netiek iesniegtas, tiek uzskatīts, ka Izpildītāja izvietotā Informācija atbilst Pasūtītāja prasībām.
- 5.1.6. Pasūtītājam ir tiesības pirms Informācijas publicēšanas dot norādes Izpildītājam par Informācijas saturu, vizuālo noformējumu un citiem jautājumiem, kas Izpildītājam savu iespēju robežās ir jāizpilda.
- 5.1.7. Pasūtītājs ir tiesīgs vienpusēji lauzt Līgumu, ja Izpildītājs atkārtoti nepilda Līguma nosacījumus. Līguma laušana neatbrīvo Izpildītāju no saistību izpildes un zaudējumu, ja tādi Pasūtītājam nodarīti, segšanas. Pasūtītājam ir tiesības vienpusēji lauzt Līgumu, ja tam ir radusies priekšmeta vajadzības maiņa. Pasūtītājs par Līguma laušanu paziņo Izpildītājam vienu mēnesi pirms Līguma laušanas.
- 5.1.8. Ja Pasūtītājs savlaicīgi neveic Līgumā noteiktos maksājumus, tad tas maksā līgumsodu 0,1% par katru kavēto dienu no maksājuma summas.
- 5.1.9. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (saskaņā ar Starptautisko un Latvijas 1 Republikas nacionālo sankciju likuma 11. panta piekto daļu).
- 5.2. Izpildītāja tiesības un pienākumi
- 5.2.1. Izpildītājam ir pienākums veikt Informācijas satura, maketa izstrādi, izvietot Informāciju Laikrakstā saskaņā ar Līguma nosacījumiem.
- 5.2.2. Izpildītājam ir pienākums izvietot Informāciju Laikrakstā saskaņā ar Līguma 4.1.punktā noteikto Informācijas izvietošanas cenu, kas atbilst Izpildītāja noteiktiem izcenojumiem.